การต่อสู้กับการปลอมแปลงผลิตภัณฑ์เป็นองค์ประกอบในระยะยาวของกลยุทธ์ด้านความยั่งยืนในระดับสากลของหลุยส์ วิตตอง ซึ่งหลุยส์ วิตตองเชื่อมั่นและให้ความสำคัญในการสืบสานความรู้ความชำนาญที่สืบทอดต่อกันมา รวมถึงผลงานการรังสรรค์จากช่างฝีมือของแบรนด์ โดยได้ดำเนินการต่อสู้กับเครือข่ายผิดกฎหมายที่ละเมิดต่อสิทธิมนุษยชน สิ่งแวดล้อม รวมไปถึงระบบเศรษฐกิจโลก หลุยส์ วิตตองได้จัดตั้งทีมงานโดยเฉพาะเพื่อปฏิบัติงานด้านการจัดการและการคุ้มครองสิทธิในทรัพย์สินทางปัญญา (เครื่องหมายการค้า การออกแบบ โมเดล ชื่อโดเมน และลิขสิทธิ์ต่างๆ) ในกรุงปารีสร่วมกับสำนักงานภูมิภาคในโตเกียว ฮ่องกง เซี่ยงไฮ้ กวางโจว มิลาน นิวยอร์ก ดูไบ และบัวโนสไอเรส ในปี 2010 หลุยส์ วิตตองได้เริ่มการเข้าบุกจับกว่า 10,673 ครั้ง (43 ครั้งต่อวัน) และดำเนินมาตรการต่อต้านการปลอมแปลงผลิตภัณฑ์กว่า 30,171 ครั้งทั่วโลก ซึ่งทำให้มีการยึดผลิตภัณฑ์ที่เกิดจากการปลอมแปลงได้หลายพันรายการ และเป็นการทลายเครือข่ายอาชญากรรมหลายแห่ง เว็บไซต์ที่มีการดำเนินคดีกว่า 1,250 เว็บไซต์ถูกปิดลงในปี 2010 หลุยส์ วิตตอง รับประกันความเป็นผลิตภัณฑ์ของแท้ด้วยเครือข่ายการจัดจำหน่ายแต่เพียงผู้เดียว ดังนั้นผลิตภัณฑ์ของหลุยส์ วิตตองจึงมีวางจำหน่ายในร้านหลุยส์ วิตตองและบนเว็บไซต์ www.louisvuitton.com เท่านั้น